Banespill

Banespill er en variant av paintball hvor man spiller på en bane med konstruerte hinder. Dette kan være hinder i form av tønner og paller, eller det kan være oppblåsbare hinder i en såkalt Sup-Air bane.

Banespill har to lag som hvert består av henholdsvis 3 mann, 5 mann eller 7 mann. Tidligere var også 10-manns turneringer vanlig, men dette er en form som ikke brukes så mye lenger. I forbindelse med større arrangement/turneringer har det også blitt avhold 1-manns turneringer, men dette er ikke vanlig og det er ofte en meget uhøytidelig konkurranse.

Lagene stiller som regel i like drakter påtrykt lagnavn, spillernavn og navn på lagets sponsorer.

Norsk lag er kjent for å holde meget høy internasjonal klasse. Tidlig på 2000-tallet viste Oslo laget Menace (tidligere Malera) veien. De senere år har lag som Solid overtatt stafettpinnen.

Kategori:Paintball